**ELŐTERJESZTÉS**

**A Gazdasági és Jogi Bizottság 2025. június 16-i ülésére**

**Javaslat ingatlanokkal kapcsolatos, bizottsági hatáskörbe tartozó döntések meghozatalára**

1. **Javaslat egyes ingatlanok értékesítésére vonatkozó pályázati felhívások jóváhagyására**

Szombathely Megyei Jogú Város Közgyűlése a 141/2025. (IV. 30.) Kgy. számú határozatával elfogadta a 2025. évi vagyongazdálkodási koncepciót azzal, hogy a polgármester az értékesítésre kijelölt ingatlanok hasznosítására vonatkozó részletes pályázati felhívásokat terjessze a vagyonrendelet szerinti tulajdonosi joggyakorló elé.

Fentiek alapján javaslatot teszek az alábbi ingatlanok licitálás útján történő értékesítésére Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet (továbbiakban: Vagyonrendelet) 8. § (1) bekezdés b) pontja alapján.

Az egyes ingatlanok adatait az alábbi táblázat tartalmazza:

Nem lakáscélú helyiségek

|  |  |  |  |  |  |
| --- | --- | --- | --- | --- | --- |
| **Hrsz** | **Cím** | **Megnevezés** | **Alapterület m2** | **Forgalmi érték (Ft) bruttó** | **Pályázati felhívás** |
| 2759/8/A/81 | Váci M. u. 68. | egyéb helyiség | 37 | 22.411.690,- | 1. sz. melléklet |
| 10020/8/A/15 | Brenner T. krt. 10. fszt. 1. | üzlethelyiség | 35 | 22.225.000,- | 3. sz. melléklet |
| 10020/8/A/17 | Brenner T. krt. 10. fszt. 3. | üzlethelyiség | 29 | 16.764.000,- | 5. sz. melléklet |
| 5905/A/12 | Hollán E. u. 7. fszt. 12. | üzlethelyiség | 26 | 20.320.000,- | 7. sz. melléklet |
| 6023/3/A/13 | Petőfi S. u. 4. | üzlethelyiség | 69 | 19.812.000,- | 9. sz. melléklet |
| 5905/A/13 | Hollán E. u. 7. fszt. 13. | műhely | 25 | 13.970.000,- | 11. sz. melléklet |
| 5425/A/4 | Jókai M. u. 16. fszt. 6. | garázs | 15 | 4.570.000,- | 13. sz. melléklet |
| 5425/A/5 | Jókai M. u. 16. fszt. 7. | garázs | 15 | 4.570.000,- | 15. sz. melléklet |
| 6825/A/20 | Széll K. u. 21. | garázs | 14 | 4.222.750,- | 17. sz. melléklet |
| 6804/A/18 | Széll K. u. 29. fszt. 5. | garázs | 16 | 4.687.570,- | 19. sz. melléklet |
| 2721/A/14 | Kórház köz 1. | garázs | 13 | 5.563.870,- | 21. sz. melléklet |
| 6251/A/17 | Király u. 7. | pince | 45 | 586.740,- | 23. sz. melléklet |
| 1977/A/10 | 11-es Huszár u. 126. 2. sz | garázs | 13 | 3.808.730,- | 25. sz. melléklet |
| 1977/A/11 | 11-es Huszár u. 126. 3. sz | garázs | 13 | 3.808.730,- | 27. sz. melléklet |
| 1977/A/12 | 11-es Huszár u. 126. 4. sz | garázs | 13 | 3.808.730,- | 29. sz. melléklet |
| 1977/A/13 | 11-es Huszár u. 126. 5. sz. | garázs | 13 | 3.808.730,- | 31. sz. melléklet |

Lakóingatlanok:

|  |  |  |  |  |  |
| --- | --- | --- | --- | --- | --- |
| **HRSZ** | **Cím** | **Megnevezés** | **m2** | **Forgalmi érték** | **Pályázati felhívás** |
| 6095/1/A/1 | Petőfi S. u. 35. fszt. 1 | lakás | 44 | 12.472.000,- | 33. sz. melléklet |
| 6095/1/A/2 | Petőfi S. u. 35. fszt. 2 | lakás | 65 | 18.425.000,- | 35. sz. melléklet |
| 6877/1/A/1 | Malom u. 7. fszt. 1. | lakás  | 116 | 23.402.000,- | 37. sz. melléklet |
| 1689 | 11-es Huszár u. 198. | lakóház, udvar, gazdasági épület, garázs | 1928,83 | 32.100.000,- | 39. sz. melléklet |

A Vagyonrendelet 5. § (1) bekezdés a) pontja alapján minden ingatlannál két forgalmi értékbecslés készült, amelyek közül minden esetben a magasabb értéket megállapító szakvélemény került csatolásra az előterjesztéshez.

Az egyes ingatlanok pályázati felhívásai és értékbecslései az előterjesztés 1 – 40. számú mellékletei.

1. Javaslat ingyenes használati jogviszony meghosszabbítására (VMPSZ)

A Tisztelt Bizottság a 15/2023. (I.23.) GJB számú határozatával a Vas Megyei Polgárőr Szervezetek Szövetsége (VMPSZ) és a Magyar Labdarúgó Szövetség (MLSZ) részére – az alapdokumentumban meghatározott közfeladatok ellátása céljából, valamint működésük elősegítése céljából – ingyenes használatot biztosított a Petőfi S. u. 8. szám alatti ingatlan (volt Gyámhivatal) – 1. sz. melléklet szerinti – földszinti helyiségcsoportjára vonatkozóan 2023. július 31. napjáig terjedő határozott időtartamra azzal, hogy a használattal kapcsolatban felmerülő közüzemi és egyéb díjak megfizetése a használók kötelezettsége.

A Bizottság a 90/2023. (III.27.) GJB számú határozatával a Petőfi S. u. 9/B. szám alatti 14 m2 alapterületű személygépkocsi tárolóra vonatkozóan szintén ingyenes használatot engedélyezett a VMPSZ számára fenti időpontig.

Fenti használati jogviszonyok – a használók kérésére, egyebekben változatlan feltételekkel – a Tisztelt Bizottság 185/2023. (VI.26.) GJB számú, 343/2023. (XII.11.) GJB számú, 201/2024. (IX.23.) GJB számú, illetve 271/2024. (XI.25.) GJB számú határozatai alapján meghosszabbításra kerültek.

A Vas Vármegyei Polgárőr Szövetség (Vas VMPSZ) és az MLSZ Vas Vármegyei Igazgatósága az általuk használt helyiségekre vonatkozóan fennálló használati jogviszonyok további meghosszabbítása iránti kérelemmel fordultak Önkormányzatunkhoz.

A nemzeti vagyonról szóló 2011. évi CXCVI. törvény 11. § (13) bekezdése rögzíti, hogy nemzeti vagyon ingyenesen kizárólag közfeladat ellátása, a lakosság közszolgáltatásokkal ellátása, valamint e feladatok ellátásához szükséges infrastruktúra biztosítása céljából az ahhoz szükséges mértékben hasznosítható, valamint adható vagyonkezelésbe.

Szombathely Megyei Jogú Város Önkormányzata egyes társadalmi szervezetek, gazdasági társaságok részére, amelyek a Magyarország helyi önkormányzatairól szóló 2011. évi CLXXXIX. törvény 13. § (1) bekezdése értelmében közfeladatot látnak el, működésük elősegítése érdekében ingyenes használatot biztosít a tulajdonában lévő ingatlanokra.

A Magyarország helyi önkormányzatairól szóló 2011. évi CLXXXIX. törvény 13. § (1) bekezdés 12. pontja alapján a helyi közügyek, valamint a helyben biztosítható közfeladatok körében ellátandó helyi önkormányzati feladat a polgári védelem ellátása, 15. pontja alapján a sport és ifjúsági ügyek ellátása.

Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 11. § b) pontja alapján 3 éves időtartamot meg nem haladó ingyenes használatot engedélyezni a gazdasági ügyeket ellátó bizottság jogosult.

Fentiek alapján javaslom a Tisztelt Bizottságnak, hogy a Petőfi S. u. 8. szám alatti ingatlan 41. sz. mellékletben meghatározottak szerinti ingatlancsoportjaira vonatkozóan, valamint a Petőfi S. u. 9/B. szám alatti, 6051/2 hrsz-ú személygépkocsi tárolóra vonatkozóan fennálló ingyenes használati jogviszonyok – egyebekben változatlan feltételekkel –2025. december 31. napjáig kerüljenek meghosszabbításra.

Kérem a Tisztelt Bizottságot, hogy az előterjesztést megtárgyalni és a határozati javaslatokat elfogadni szíveskedjen!

**Szombathely, 2025. június „ ”**

 **/: Dr. Nemény András :/**

**I.**

**Határozati javaslat**

**………/2025. (VI.16.) GJB sz. határozat**

A Gazdasági és Jogi Bizottság Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 8. § (1) bekezdés b) pontja alapján az alábbi döntéseket hozta:

1. A Gazdasági és Jogi Bizottság a Szombathely, Váci M. u. 68. szám alatti, 2759/8/A/81 hrsz-ú ingatlan liciteljárás útján történő értékesítésére vonatkozóan az előterjesztés 1. sz. melléklete szerinti pályázati felhívást – bruttó 22.411.690,-Ft vételárral – jóváhagyja.
2. A Gazdasági és Jogi Bizottság a Szombathely, Brenner T. krt. 10. fszt. 1. szám alatti, 10020/8/A/15 hrsz-ú ingatlan liciteljárás útján történő értékesítésére vonatkozóan az előterjesztés 3. sz. melléklete szerinti pályázati felhívást – bruttó 22.225.0000,-Ft vételárral – jóváhagyja.
3. A Gazdasági és Jogi Bizottság a Szombathely, Brenner T. krt. 10. fszt. 3. szám alatti, 10020/8/A/17 hrsz-ú ingatlan liciteljárás útján történő értékesítésére vonatkozóan az előterjesztés 5. sz. melléklete szerinti pályázati felhívást – bruttó 16.764.000,- Ft vételárral – jóváhagyja.
4. A Gazdasági és Jogi Bizottság a Szombathely, Hollán E. u. 7. fszt. 12. szám alatti, 5905/A/12 hrsz-ú ingatlan liciteljárás útján történő értékesítésére vonatkozóan az előterjesztés 7. sz. melléklete szerinti pályázati felhívást – bruttó 20.320.000,- Ft vételárral – jóváhagyja.
5. A Gazdasági és Jogi Bizottság a Szombathely, Petőfi S. u. 4. szám alatti, 6023/3/A/13 hrsz-ú ingatlan liciteljárás útján történő értékesítésére vonatkozóan az előterjesztés 9. sz. melléklete szerinti pályázati felhívást – bruttó 19.812.000,- Ft vételárral – jóváhagyja.
6. A Gazdasági és Jogi Bizottság a Szombathely, Hollán E. u. 7. fszt. 13. szám alatti, 5905/A/13 hrsz-ú ingatlan liciteljárás útján történő értékesítésére vonatkozóan az előterjesztés 11. sz. melléklete szerinti pályázati felhívást – bruttó 13.970.000,- Ft vételárral – jóváhagyja.
7. A Gazdasági és Jogi Bizottság a Szombathely, Jókai M. u. 16. fszt. 6. szám alatti, 5425/A/4 hrsz-ú ingatlan liciteljárás útján történő értékesítésére vonatkozóan az előterjesztés 13. sz. melléklete szerinti pályázati felhívást – bruttó 4.570.000,- Ft vételárral – jóváhagyja.
8. A Gazdasági és Jogi Bizottság a Szombathely, Jókai M. u. 16. fszt. 7. szám alatti, 5425/A/5 hrsz-ú ingatlan liciteljárás útján történő értékesítésére vonatkozóan az előterjesztés 15. sz. melléklete szerinti pályázati felhívást – bruttó 4.570.000,- Ft vételárral – jóváhagyja. .
9. A Gazdasági és Jogi Bizottság a Szombathely, Széll K. u. 21. szám alatti, 6825/A/20 hrsz-ú ingatlan liciteljárás útján történő értékesítésére vonatkozóan az előterjesztés 17. sz. melléklete szerinti pályázati felhívást – bruttó 4.222.750,- Ft vételárral – jóváhagyja.
10. A Gazdasági és Jogi Bizottság a Szombathely, Széll K. u. 29. fszt. 5. szám alatti, 6804/A/18 hrsz-ú ingatlan liciteljárás útján történő értékesítésére vonatkozóan az előterjesztés 19. sz. melléklete szerinti pályázati felhívást – bruttó 4.687.570,- Ft vételárral – jóváhagyja.
11. A Gazdasági és Jogi Bizottság a Szombathely, Kórház köz 1. szám alatti, 2721/A/14 hrsz-ú ingatlan liciteljárás útján történő értékesítésére vonatkozóan az előterjesztés 21. sz. melléklete szerinti pályázati felhívást – bruttó 5.563.870,- Ft vételárral – jóváhagyja.
12. A Gazdasági és Jogi Bizottság a Szombathely, Király u. 7. szám alatti, 6251/A/17 hrsz-ú ingatlan liciteljárás útján történő értékesítésére vonatkozóan az előterjesztés 23. sz. melléklete szerinti pályázati felhívást – bruttó 586.740,- Ft vételárral – jóváhagyja.
13. A Gazdasági és Jogi Bizottság a Szombathely, 11-es Huszár u. 126. szám alatti 2. számú, 1977/A/10 hrsz-ú ingatlan liciteljárás útján történő értékesítésére vonatkozóan az előterjesztés 25. sz. melléklete szerinti pályázati felhívást – bruttó 3.808.730,- Ft vételárral – jóváhagyja.
14. A Gazdasági és Jogi Bizottság a Szombathely, 11-es Huszár u. 126. szám alatti 3. számú, 1977/A/11 hrsz-ú ingatlan liciteljárás útján történő értékesítésére vonatkozóan az előterjesztés 27. sz. melléklete szerinti pályázati felhívást – bruttó 3.808.730,- Ft vételárral – jóváhagyja.
15. A Gazdasági és Jogi Bizottság a Szombathely, 11-es Huszár u. 126. szám alatti 4. számú, 1977/A/12 hrsz-ú ingatlan liciteljárás útján történő értékesítésére vonatkozóan az előterjesztés 29. sz. melléklete szerinti pályázati felhívást – bruttó 3.808.730,- Ft vételárral – jóváhagyja.
16. A Gazdasági és Jogi Bizottság a Szombathely, 11-es Huszár u. 126. szám alatti 5. számú, 1977/A/13 hrsz-ú ingatlan liciteljárás útján történő értékesítésére vonatkozóan az előterjesztés 31. sz. melléklete szerinti pályázati felhívást – bruttó 3.808.730,- Ft vételárral – jóváhagyja.
17. A Gazdasági és Jogi Bizottság a Szombathely, Petőfi S. u. 35. fszt. 1. szám alatti, 6095/1/A/1 hrsz-ú ingatlan liciteljárás útján történő értékesítésére vonatkozóan az előterjesztés 33. sz. melléklete szerinti pályázati felhívást – bruttó 12.472.000,- Ft vételárral – jóváhagyja.
18. A Gazdasági és Jogi Bizottság a Szombathely, Petőfi S. u. 35. fszt. 2.szám alatti, 6095/1/A/2 hrsz-ú ingatlan liciteljárás útján történő értékesítésére vonatkozóan az előterjesztés 35. sz. melléklete szerinti pályázati felhívást – bruttó 18.425.000 Ft vételárral – jóváhagyja.
19. A Gazdasági és Jogi Bizottság a Szombathely, Malom u. 7. fszt. 1. szám alatti, 6877/1/A/1 hrsz-ú ingatlan 68/116-od tulajdoni részének liciteljárás útján történő értékesítésére vonatkozóan az előterjesztés 37. sz. melléklete szerinti pályázati felhívást – bruttó 23.402.000,- Ft vételárral – jóváhagyja.
20. A Gazdasági és Jogi Bizottság a Szombathely, 11-es Huszár u. 198. szám alatti, 1689 hrsz-ú ingatlan liciteljárás útján történő értékesítésére vonatkozóan az előterjesztés 39. sz. melléklete szerinti pályázati felhívást – bruttó 32.100.000,- Ft vételárral – jóváhagyja.

A Bizottság felkéri a polgármestert az ingatlanok értékesítésére vonatkozóan a pályázatok kiírására, a bérlők értesítésére, valamint az elővásárlásra jogosultak nyilatkozatainak beszerzésére.

A Bizottság felkéri a polgármestert, amennyiben a pályázati eljárás eredménytelenül zárul, úgy gondoskodjon az előterjesztés mellékleteivel egyező tartalommal a pályázatok további kiírásáról. A Bizottság felkéri a polgármestert, amennyiben az aktualizált forgalmi érték változik, az új pályázatot ismét terjessze a tulajdonosi joggyakorló elé.

**Felelős:** Dr. Nemény András polgármester

 Dr. Horváth Attila alpolgármester

Bokányi Adrienn, a Gazdasági és Jogi Bizottság elnöke

 (végrehajtásért:

 Dr. Gyuráczné dr. Speier Anikó, a Városüzemeltetési és Városfejlesztési Osztály vezetője)

**Határidő:** azonnal

**II.**

**Határozati javaslat**

**………/2025. (VI.16.) GJB sz. határozat**

A Gazdasági és Jogi Bizottság a Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 11. § b) pontja alapján a **Vas Vármegyei Polgárőr Szövetségnek**, valamint a **Magyar Labdarúgó Szövetség Vas Vármegyei Igazgatóságának** a **Szombathely,** **Petőfi S. u. 8.** szám alatti ingatlan 41. sz. mellékletben meghatározott helyiségcsoportjaira, valamint a **Vas Vármegyei Polgárőr Szövetség** 6051/2 hrsz.-ú, **Szombathely,** **Petőfi S. u. 9/B.** szám alatti, 14 m2 alapterületű személygépkocsi tárolóra vonatkozóan fennálló ingyenes használati jogviszonyát – egyebekben változatlan feltételekkel – 2025. december 31. napjáig meghosszabbítja.

A Bizottság felhatalmazza a SZOVA Nonprofit Zrt. vezérigazgatóját az ingyenes használatba adási megállapodások módosítására.

**Felelős:** Dr. Nemény András polgármester

 Dr. Horváth Attila alpolgármester

 Bokányi Adrienn, a Gazdasági és Jogi Bizottság elnöke

 (végrehajtásért:

 dr. Gyuráczné dr. Speier Anikó, a Városüzemeltetési és Városfejlesztési Osztály vezetője

 Kovács Cecília, a SZOVA Nonprofit Zrt. vezérigazgatója)

**Határidő:** 2025. június 30.